**Školská jedáleň**

**Informácie pre stravníkov**

**1. Úhrada stravného**

Od 1.9.2021 sa platba za stravné a režijné náklady sa uhrádza cez internetbanking.

Číslo účtu je:

**IBAN SK6002000000000022536332**  a platba sa uhrádza vopred najneskôr  **do 10. dňa v mesiaci.**

Do správy pre prijímateľa je potrebné uviesť meno a priezvisko dieťaťa, ako variabilný symbol zadať mesiac a rok, za ktorý je úhrada realizovaná. Preplatok Vám bude vrátený na konci školského roka.

**2. Výška stravného**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Príspevok na nákup potravín **(€, jedlo)** | | | Príspevok na režijné náklady**(€, hlavné jedlo)** | **SPOLU ( príspevok na nákup potravín + príspevok na režijné náklady)** | Mesačný príspevok (20 dní, bez poskytnutia dotácie na stravu – **plná výška €, mesiac)** | Mesačný príspevok po uplatnení dotácie 1,3 € **(€, mesiac)** |
| **desiata** | **obed** | **olovrant** |
| **Materská škola** **celý deň** (dieťa od 2 do 6) | 0,34€ | 0,80€ | 0,23€ | **0,35 €** | **1, 72 €** | **34,40 €** | **8,40 €** |
| **1,37€** | | |
| **Materská škola desiata + obed** (dieťa od 2 do 6 rokov) | **desiata** | **obed** | x |  | | | |
| 0,34 | **0,80** | x |
|  | **1,14€** | x | **0,35** | **1,49 €** | **29,80 €** | **3,80 €** |
| **Základná škola** (žiak od 6 do 11 rokov – prvý stupeň) | **x** | **1,08 €** | **x** | **0,35 €** | **1,43 €** | **28,60 €** | **2,60 €** |
| **Základná škola** (žiak od 11 rokov do 15 rokov – druhý stupeň) | **x** | **1,16 €** | **x** | **0,35 €** | **1,51 €** | **30,20 €** | **4,20 €** |

Dieťa materskej školy v hmotnej núdzi, dieťa predškolák alebo žiak základnej školy má nárok na dotáciu k stravovacím návykom iba v prípade, ak sa zúčastní výchovno – vzdelávacieho procesu v škole a odoberie obed.

**3. Výdaj obedov**

**Výdaj obedov 11,00 – 14,00 hod**

**Strava sa nevydáva mimo školskej jedálne. Výnimkou sú náhle ochorenia dieťaťa, v tom prípade si rodič môže odobrať obed do obedára v prvý deň ochorenia. Nasledujúce dni sa dieťa odhlási. Do obedára sa vydáva len cudzím stravníkom.**

**4. Prihlasovanie a odhlasovanie zo stravy**

**Odhlasovanie:**

Odhlasovanie  žiakov ZŠ s MŠ v Habovke z obedov bude prebiehať  elektronicky. Po  prihlásení sa do aplikácie je potrebné zadať  ikonu Jedálny lístok a na príslušný deň sa odhlásiť. Odhlasuje sa  deň vopred, prípadne v daný deň do 07:30 hod. ráno. Odhlásiť žiaka je možné aj na viac dní dopredu alebo aj spätne prihlásiť. V prípade neobdržania hesla je možné odhlásiť sa zo stravy telefonicky **043 5395 322.**

**V prípade neprítomnosti dieťaťa/žiaka na výchovno – vzdelávacom procese v škole, alebo jeho ochorenia, je povinnosťou zákonného zástupcu odhlásiť dieťa zo stravy v určenom čase. Za včas neodhlásenú stravu sa dotácia k stravovacím návykom neposkytuje, zákonný zástupca je povinný uhradiť príspevok za stravné v plnej výške aj režijné náklady.**

**5. Jedálny lístok**

Jedálny lístok je zostavený na základe zásad pre zostavovanie jedálnych lístkov. Aktuálny jedálny lístok je vyvesený na nástenke v školskej jedálni a na internetovej stránke školy.

Zloženie jedálneho lístka je nasledovné:   **1x v týždni múčne sladké jedlo**

**1x v týždni slané bezmäsité jedlo**

**1 x v týždni polomäsité jedlo**

**2 x v týždni plná norma mäsa**

Školská jedáleň taktiež zabezpečuje pitný režim, v ktorom sú uprednostňované nápoje s nižším obsahom cukru.

**6. Dozor v školskej jedálni**

 Počas výdaja obeda v školskej jedálni **je zabezpečený pedagogický dozor.**

Vychovávateľ konajúci dozor:

* nastupuje do školskej jedálne bezprostredne po skončení vyučovacej hodiny, po ktorej má dozor,
* dbá na poriadok, bezpečnosť, správne stolovanie a kultivované správanie žiakov v ŠJ,
* sleduje žiakov stojacich v rade, dbá na ich disciplinovanosť,
* upozorňuje žiakov, aby sa po naobedovaní zbytočne nezdržiavali v priestoroch ŠJ, a aby nechali po sebe čistý stôl a zasunuli stoličku,
* neobeduje, pohybuje sa v priestoroch a svoj obed skonzumuje až po skončení hlavných povinností a uvoľnení priestorov od stravujúcich sa žiakov,
* opustí ŠJ po dojedení všetkých stravníkov.

**7. Správanie sa stravníka v školskej jedálni**

* Každý žiak má právo stravovať sa v školskej jedálni.
* Do jedálne vstupuje v čase určenom na obed a v povolených prezuvkách.
* Žiaci, ktorí sa nestravujú do jedálne nevstupujú.
* V školskej jedálni sa zdržujú len nevyhnutnú dobu na obed.
* Do jedálne prichádza disciplinovane.
* Dodržiava pokyny zamestnancov kuchyne a prítomného pedagóga, ktorý vykonáva dozor, ako aj iných učiteľov a vychovávateľov.
* Pri stole sa správa slušne, nevykrikuje, nerozpráva nahlas, neničí príbory a obrusy, nenecháva po sebe odpadky, ovocie konzumuje v jedálni a nevynáša ho.
* Odnáša použitý riad do zberného okienka, nechá po sebe čisté miesto. V prípade znečistenia stola upozorní pracovníkov jedálne, pri odchode od stola zasunie stoličku.
* **Z hygienického hľadiska sa obed do obedára neposkytuje a zároveň nie je povolené odnášať zvyšky jedál!**
* Ak stravník niečo vyleje alebo rozbije, nahlási to pracovníkom školskej jedálne.